Pivaansbad Plaas | Resensies
Buddie D - Mrt 2020
Die natuurskoon slaan jou asem weg, die stilte maak jou ore seer.
Toegangsroete nie te onbegaanbaar nie. Die huisie is baie gerieflik en skep 'n ou-plaasatmosfeer. Tog is daar 'n oulike gasstoof, -geyser en -yskassie. Sonkrag vir beligting en selfs selfoon laai. Gerieflike kombuis en buite op die kuierstoep met die mooiste uitsigte, 'n braaiplek. Genoeg wandelroetes teen die rivier sorg vir heerlike tydverdryf. Die hoogtepunt is die absolute stilte en uitsig oor die berge en selfs wild teen die rante en op die gelyktes. Maar die stilte!
Pivaansbad Plaas's terugvoer
Weereens baie jammer oor die pad wat verspoel het na die vorige poging om geskraap te word. Ons het reeds gereël vir 'n padskraper wat binne die volgende 2 weke hier sal wees.
Herman S - Mrt 2020
Die ligging van die kothuis is fantasties en die natuurskoon onbeskryflik mooi. Die beste plek om weg te kom en af te skakel sodat jy kan herlaai. Beveel dit werklik aan vir almal in die gejaagde lewe. Baie dankie aan ons gasheer Marius wat al ons behoeftes vervul het en ons so lekker laat bly het, ons sien julle vir seker weer.
Baie dankie vir die terugvoer, waardeer dit.
Jacqueline D - Jan 2020
Die eenheid was goed uitgerus gewees en baie netjies.
Dit was net ongelooflik warm gewees en gelukkig reg langs ons was Natal Spa waar ons gaan swem het.
Baie dankie vir die terugvoer. Volgende keer moet julle sommer in die rivier swem.
Peta S - Nov 2019
Goeie plek vir 'n oorstop.
Ons het een nag stilgehou, dit is maklik bereikbaar vanaf die hoofweg. Die kothuis is goed toegerus en het 'n pragtige uitsig.
We stopped over for one night, it is easily accessible from the main road. The cottage is well equipped and has a beautiful view.
Chani R - Sep 2019
Moenie hierdie plek mis nie!
Pivaansbad Plaas is ongelooflik pragtig. Beslis die moeite werd om op jou bucket list te sit. Die kothuis is baie mooi en gerieflik toegerus met alles wat jy moontlik nodig mag hê. Die eienaars en die plaasbestuurder is baie vriendelik en hulpvaardig.
Lekker rustig en iets buitegewoon.
Ek is nie seker van Paulpietersburg as toeristebestemming nie, maar koue badplaas, asook Natal Spa is unieke plek om te besoek in die berge langs Phivanerivier. Dit is geskik vir iemand met 'n LAW of 4x4. Marius het gereël vir ekstra hout en ons vuurtjie het lekker gebrand. Ek en 2 vriende het laatmiddag aangekom en weer vroeg gery (ons 'scoot' rondom SA op Chinese scooters).
Ek is baie bly dat julle ons kon deel maak van jul ekspedisie. Dankie vir die terugvoer.
Bruce M - Jul 2019
Unsophisticated, peaceful and restful.
Nelia W - Mrt 2019
'n Stukkie paradys tussen die berge.
Definitief die perfekte plek om vir 'n paar dae weg te raak en die natuurskoon te beleef. Mooiste uitsig oor die berge. Gasheer was baie vriendelik en het uit sy pad uit gegaan om ons te laat deel voel van die plaaslewe.
Baie dankie vir die mooi terugvoer, waardeer dit.
Edgar K - Des 2018
Nice cottage and view of farm and mountains.
Nice cottage runs on gas and solar for light and phone charging, everything works. We used it as a base for 4 days to cycle the dirt roads in the area with some lovely view for the fit. Great training for the summer race season.
Katinka B - Jul 2018
Rustig en ontspannend in die natuur.
Dit is 'n pragtige cottage, ons het dit vreeslik baie geniet om daar oor te bly. En kan dit regtig vir enige iemand aanbeveel. Nogmaals dankie!
Hannelie B - Mei 2018
Die Cottage sit tussen niks en nêrens op 'n werkendE beesplaas. Die Cottage was skoon en netjies, 'n wynbotteloopmaker sal 'n aanwins wees. Was lekker om langs die rivier te stap.
Liezl D - Jan 2018
Lieflik, rustig, omring met die plaaslewe. Als wat mens nodig het.
Die kothuis is pragtig netjies opgemaak en veilig, met alles want mens sou benodig. Dis eenvoudig en rustig op die prentjiemooi plaas omring met groen berge en beeste. Ons is baie mooi na omgesien deur die lieflike gasheer en -vrou. Baie dankie!
Frik V - Des 2017
Die verblyf en kuier was fantasties, die sterre was pragtig.
Dankie vir die terugvoer, ons is baie bly julle het dit geniet.